

**Republika e Kosovës**

**Republika Kosova - RepublicofKosovo**

***Qeveria - Vlada - Government***

Br. 01/13

Dana 13.07.2020.

Vlada Republike Kosova, na osnovu člana 55. Ustava Republike Kosovo, u sprovođenju člana 89. Zakona br. 04/L – 125 o zdravstvu kao i u sprovođenju odredaba iz člana 41. i člana 50. Zakona br. 02/L – 109 o sprečavanju i suzbijanju zaraznih bolesti, Uredbe br. 06/2020 o oblastima administrativne odgovornosti Kancelarije premijera i ministarstava, iuymenjene i dopunjene i Uredbom br. 07/2020 kao i u sprovođenju Odluke Vlade Republike Kosovo br. 01/11 od 15.03.2020. god, o proglašenju vanrednog stanja za javno zdravstvo, U skladu sa ;lancima 17 i 19 Poslovnika o radu Vlade Republike Kosovo br.09/2011, Vlada Repubklike Kosovo na sednici održanoj 13. jula 2020 godine donosi sledeču:

**O D L U K U**

1. **Obavezuju se** svi stanovnici Republike Kosovo da nose maske za lice u svim aktivnostima van njihovih kuća / stanova, kao i da održavaju fizičku rastojanje od 2 m u zajedničkim prostorijama van njihovih kuća / stanova (obavezuju se institucije poslodavaca da stvore uslove da se u prostorijam za rad ovo rastojanje sprovodi;
2. **Obavezuju se** sve javne i privatne institucije da dezinfekciona sredstva za ruke i maske za lice budu na dostupnim mestima na ulazu u objekat koje mogu da se koriste od radnika institucija i posetilaca;
3. **Obavezuju se** nadležni organi da vrše rigoroznu kontrolu radi sprovođenja mera (relevantni inspektorati i organi za sprovođenje zakona);
4. **Obavezuju se** odgovarajuće institucije Republike Kosovo da preduzmu neophodne postupke za sprovođenje ove odluke.
5. Odluka stupa na snagu danom potpisivanja i važi do druge odluke.

**O b r a z l o ž e n j e**

Pošto je poslednjih dana došlo do porasta slučajeva zahvaćenih COVID – 19, u odgovarajućim opštinama to može dovesti do masovnog širenja virusa, što će ozbiljno ugroziti javno zdravlje sa ozbiljnim posledicama po zdravlje građana Republike Kosovo. Stoga je odlučeno kao u dispozitivu ove odluke.

**Avdullah Hoti**

**\_\_\_\_\_\_\_\_\_\_\_**

Premijer Republike Kosovo

**Dostaviti:**

* Zamenicima premijera
* Svim ministarstvima (ministrima)
* Generalnom sekretaru KP-a
* Arhivi Vlade



**Republika e Kosovës**

**Republika Kosova - RepublicofKosovo**

***Qeveria - Vlada - Government***

Br. 02 / 13

Dana 13.07.2020. god.

Vlada Republike Kosova, na osnovu člana 55. Ustava Republike Kosovo, u sprovođenju člana 89. Zakona br. 04/L – 125 o zdravlju kao i u sprovođenju odredaba iz člana 41. i člana 50. Zakona br. 02/L – 109 o sprečavanju i suzbijanju zaraznih bolesti, Uredbe br. 06/2020 o oblastima administrativne odgovornosti Kancelarije premijera i ministarstava, izmenjene i dopunjene Uredbom br. 07/2020 kao i u sprovođenju Odluke Vlade Republike Kosovo br. 01/11 od 15.03.2020. god., o proglašenju vanrednog stanja za javno zdravstvo, nakon rasprave sa odgovarajućim jedinicama za sprovođene preporuka NIJZK –a, na sastanku održanom dana 13 jula 2020. godine, donosi sledeču:

**O D L U K U**

1. Od 13. jula 2020. godine, počev od 21:00 do 05:00, zabranjeno je svako kretanje fizičkih lica izvan njihovih domova / stanova u opštinama Južna Mitrovica, Gnjilane, Kosovo Polje i Štrpce, osim:
	1. U slučaju hitnih zdravstvenih potreba.
	2. U slučaju potrebe za zbrinjavanjem bolesnih, osoba sa posebnim potrebama, samo ako bolesnici ili osobe sa posebnim potrebama nisu u stanju da se brinu o sebi,
	3. U slučaju traženja pomoći od relevantnih institucija, kao što je slučaj sa žrtvama porodičnog nasilja,
	4. U slučaju smrti člana porodice,
	5. U slučaju pojave potrebe da se izlazi iz kuće / stana radi fizioloških potreba životinja, ali ne dalje od 500 metara od stana / kuće (ali, nije dozvoljeno da se ovi slučajevi koriste za obavljanje bilo kojeg drugog posla ili u bilo koji drugu svrhu osim one koja je navedena).
2. Odgovarajuće institucije Republike Kosovo dužne su da preduzmu neophodne radnje za sprovođenje ove odluke.
3. Odluka stupa na snagu danom potpisivanja i važi do druge odluke.

**O b r a z l o ž e n j e**

Pošto je poslednjih dana došlo do porasta slučajeva zahvaćenih COVID – 19, u relevantnim opštinama to može dovesti do masovnog širenja virusa, što će ozbiljno ugroziti javno zdravlje sa ozbiljnim posledicama po zdravlje građana Republike Kosovo. Stoga je odlučeno kao u dispozitivu ove odluke.

**Avdullah Hoti**

**\_\_\_\_\_\_\_\_\_\_\_**

Premijer Republike Kosovo

**Dostaviti:**

* Zamenicima premijera
* Svim ministarstvima (ministrima)
* Generalnom sekretaru KP-a
* Arhivi Vlade



**Republika e Kosovës**

**Republika Kosova - RepublicofKosovo**

***Qeveria - Vlada - Government***

Br. 03 / 13

Dana 13.07.2020. god.

Na osnovu člana 55. Ustava Republike Kosovo, u sprovođenju člana 89. i člana 90. Zakona br. 04/L – 125 o zdravlju kao i u sprovođenju odredaba iz. Zakona br. 02/L – 109 o sprečavanju i suzbijanju zaraznih bolesti, Uredbe br. 06/2020 o oblastima administrativne odgovornosti Kancelarije premijera i ministarstava, izmenjene i dopunjene Uredbom br. 07/2020 i u sprovođenju Odluke Vlade Republike Kosovo br. 01/11 od 15.03.2020. god, o proglašenju vanrednog stanja za javno zdravstvo, u sprovođenju stava 3. Odluke Vlade Republike Kosovo br. 01/10 od 05.07.2020. god. u skladu sa članovima 17 i 19 Poslovnika Vlade Republike Kosova br. 09/2011, Vlada Republike Kosovo, na sastanku održanom 13. jula 2020., donosi:

**O D L U K U**

1. Ministar zdravlja je ovlašćen za dopunu Administrativnog uputstva br. 09/2014 – Uslovi rada u pogledu prostora, stručnog osoblja i medicinske opreme privatnih ustanova i dopunu Administrativnog uputstva br. 06/2015 Opšti i posebni bolnički uslovi, premašujući sve postupke utvrđene Poslovnikom br. 09/2011 o radu Vlade Republike Kosovo i Uredbe br. 13/2013 o vladinoj pravnoj službi;
2. Izmena i dopuna ovog podzakonskog akta uključuje samo definisanje specifičnih uslova / kriterijuma za obavljanje molekularnih i steroloških ispitivanja za Covid – 19;
3. Odluka stupa na snagu danom potpisivanja.

**O b r a z l o ž e n j e**

Pozivajući se na sve veće zahteve za testiranjem COVID – 19 na Kosovu, kao i ograničeni kapacitet NIJZK-a za molekularnu i serološku dijagnostiku za COVID – 19, s ciljem da bi ova usluga bila što je moguće dostupnija građanima Kosova, NIJZK preporučuje Ministarstvu zdravlja da pruži mogućnost drugim javnim i privatnim zdravstvenim ustanovama na Kosovu da testiraju prisustvo nukleinskih kiselina SARS – CoV – 2, antigena SARS – CoV – 2 ili antitela prema SARS – CoV – 2, tako da je odlučeno kao u dispozitivu ove odluke.

**Avdullah Hoti**

**\_\_\_\_\_\_\_\_\_\_\_**

Premijer Republike Kosovo

**Da se dostavi:**

* Zamenicima Premijera
* Svim ministarstvima (ministrima)
* Generalnom sekretaru KP-a
* Arhivi Vlade



**Republika e Kosovës**

**Republika Kosova - RepublicofKosovo**

***Qeveria - Vlada - Government***

Br. 04 / 13

Dana 13.07.2020. god.

Vlada Republike Kosova, na osnovu člana 55. Ustava Republike Kosovo, u sprovođenju člana 89. Zakona br. 04/L – 125 o zdravlju kao i u sprovođenju odredaba iz člana 41. i člana 50. Zakona br. 02/L – 109 o sprečavanju i suzbijanju zaraznih bolesti, Uredba br. 06/2020 o oblastima administrativne odgovornosti Kancelarije premijera i ministarstava, izmenjena i dopunjena Uredbom br. 07/2020 kao i u sprovođenju Odluke Vlade Republike Kosovo br. 01/11 od 15.03.2020. god., o proglašenju vanrednog stanja za javno zdravstvo, nakon rasprave sa relevantnim jedinicama za sprovođene preporuka NIJZK –a, na sastanku održanoj 13.jula 2020. godine, donosi:

**O D L U K U**

1. Svi građani Republike Severna Makedonija (RSM), Crne Gore i Bosne i Hercegovine (BiH) koji ulaze na teritoriju Republike Kosovo (RKS) moraju dokazati da ne pate od COVID-19, putem potvrde koja dokazuje RT-PCR negativan test na Sars COV-2, ne starije od 72 sata od trenutka kada se pojavljuju na granici RKS,
	1. prilikom ulaska preko vazdušnih graničnih tačaka, preko Međunarodnog aerodroma Adem Jashari **ne treba** da podnesu potvrdu za RT - PCR test, s obzirom da će strani državljanin samo tranzitno prolaziti kroz teritoriju Republike Kosovo, s tim da će na ulazu potpisati deklaraciju gde će izjaviti da će u roku od 3 sata napustiti teritoriju RKS-o;
	2. prilikom ulaska na kopnene granične tačke, s ciljem za izlazak kroz vazdušne tačke, sa međunarodnog aerodroma Adem Jashari **ne treba** potvrda za RT - PCR test, strani državljanin je dužan da predstavi avionsku kartu i potpiše izjavu da će u roku od 3 sata da napusti teritoriju RKS;
	3. profesionalni prevoznici (vozači) koji dolaze iz tih zemalja **ne moraju** imati sertifikat za PCR test, ali imaju obavezu da se pridržavaju protokola o međunarodnom prevozu;
	4. za organizovani prevoz autobusom ili redovnom međunarodnom tranzitnom linijom iz tih zemalja**, nije potrebno predstaviti potvrdu o RT – PCR testu**, s tim da se mora potpisati izjava da će napustiti teritoriju RKS u roku od 5 sati;
	5. Građani Crne Gore i Bosne koji imaju dozvolu privremenog ili stalnog boravka u RKS-u, tokom ulaska u RKS **moraju predočiti** potvrdu o negativnom RT - PCR testu, napravljenu najkasnije 72 sata pre ulaska u RKS;
	6. Strani diplomati iz država navedenih u ovoj odluci i koji su akreditovani za RKS, kao i članovi njihovih porodica, **ne moraju** da poseduju sertifikat za RT – PCR test;
	7. Građani Severne Makedonije, Crne Gore i Bosne koji imaju zakazane termine za lečenje u zdravstvenim ustanovama RKS mogu ući s tim što im je potrebno **da predoče** potvrdu za negativan TR - PCR test, napravljen najmanje 72 sata pre ulaska u RKS kao i potvrdu o određenom terminu koju izdaje zdravstvena ustanova;
	8. Građanima Crne Gore, RSM i Bosne i Hercegovine koji imaju dvojno državljanstvo, ukoliko imaju boravak na Kosovu (prema evidenciji MJU ili imaju ličnu kartu RKS), **nije neophodno** da imaju potvrdu za RT - PCR test;
	9. Nosioci ličnih dokumenata koje je izdala RKS, ali sa adresom prebivališta u nekoj od država navedenih u ovoj odluci, po ulasku u RKS **moraju da predoče** potvrdu o negativnom RT – PCR testu, napravljenu najkasnije 72 sata pre ulaska u RKS.
2. Suspenduju se aktivnost obdaništa u javnim i privatnim ustanovama (pod uslovom da se jedan roditelj oslobodi sa posla zbog nege dece mlađe od 10 godina);
3. Suspenduju se rekreativne, kulturne i sportske aktivnosti na celoj teritoriji Republike Kosovo (uključujući teretane, bazene, škole fudbala i drugih sportova, treninga u ovoj oblasti); Sve gore navedene aktivnosti koje se odvijaju na otvorenim prostorima dužne su da striktno sprovode uslove utvrđene u Priručniku za zaštitu od COVID-19;
4. Svi tržni centri na teritoriji Republike Kosovo dužni su da sprovode svoje aktivnosti od 05:00 ujutro do 21:00 časova, strogo sprovodeći uslove prema Priručniku za zaštitu od COVID – 19; i iznad svega obavezno nošenje maski i stvaranje uslova za fizičku distancu potrošača.
5. Suspenduje se rad na javnim tržnicama vozila i životinja na celoj teritoriji Republike Kosovo;
6. Suspenduju se verske ceremonije u verskim institucijama u Republici Kosovo;
7. **Zabranjeno je** okupljanje građana više od 5 ljudi na javnim trgovima, parkovima i slično;
8. **Obavezuju se** operatori opštinskih, finansijskih, elektronskih i poštanskih usluga da pružaju usluge sa minimalnim rasporedom i osobljem, u skladu sa važećim merama za vanredne situacije u javnom zdravstvu;
9. Stariji građani (stariji od 65 godina) i građani sa hroničnim bolestima (dijabetes, hipertenzija i srčane bolesti, hronična bolest pluća, pacijenti sa bubrežnom bolešću, pacijenti sa potisnutim imunitetom, onkološki pacijenti itd.) mogu izlaziti na javnim mestima samo u ranim jutarnjim časovima (od 05:00 do 10:00) i uveče (od 18:00 do 21:00);
10. **Obavezuju se** svi stanovnici Republike Kosovo da primenjuju preventivne mere i preporuke Nacionalnog instituta za javno zdravstvo i Ministarstva zdravlja obuhvačene u Priručniku za zaštitu od COVID 19..
11. **Obvezuju se** nadležni organi da vrše rigoroznu kontrolu radi sprovođenja mera (relevantni inspektorati i agencije za sprovođenje zakona);
12. Odgovarajuće institucije Republike Kosovo dužne su da preduzmu neophodne radnje za sprovođenje ove odluke.
13. Odluka stupa na snagu danom potpisivanja i ista važi do druge odluke.

**O b r a z l o ž e n j e**

Budući da poslednjih dana ima porasta slučajeva zahvaćenih COVID – 19, to može dovesti do masovnog širenja virusa, što će ozbiljno ugroziti javno zdravlje sa ozbiljnim posledicama po zdravlje građana Republike Kosovo i uzimajući u obzir pogoršavanje epidemiološke situacije u Severnoj Makedoniji i Crnoj Gori poslednjih nedelja, zahtevamo da građani dve susedne zemlje prilikom ulaska na teritoriju Kosova moraju da dokažu da nisu bolesni od COVID – 19, kroz dokaz NEGATIVNI TEST na RT – PCR na SARS – CoV – 2, stoga je odlučeno kao u dispozitivu ove odluke.

**Avdullah Hoti**

**\_\_\_\_\_\_\_\_\_\_\_**

Premijer Republike Kosovo

**Dostaviti:**

* Zamenicima ministara
* Svim ministarstvima (ministrima)
* Generalnom sekretaru KP-a
* Arhivi Vlade